પૃથ્વી પર જન્મ લેનાર પ્રત્યેક વ્યક્તિ કર્મ કરે છે. કેટલાંક લોકો સારા કર્મો કરે તો કેટલાક લોકો ખોટા કર્મો કરે છે. મનુષ્યના જીવનમાં થોડાક વધારે પૈસા અથવા થોડોક ઉંચો હોદ્દો આવી જાય એટલે તે વ્યક્તિ ગેલમાં આવી જાય છે, અને મનફાવે તેમ કરે છે. પરંતુ આ જ તેની સૌથી મોટી નિષ્ફળતા છે. કારણ કે તે જે કર્મો વર્તમાન સમયમાં કરે છે તેનું ફળ તેને ભવિષ્યમાં ભોગવવું પડશે તે વાત તેના સ્મૃતિમાં રહેતી નથી. અને તેની એજ ભૂલ ભવિષ્યમાં તેના માટે પારાવાર મુશ્કેલીઓ ઉભી કરે છે.